b"\n_START_ARTICLE_\nIt's a Heartache\n_START_PARAGRAPH_\n\xc2\xabIt's a Heartache\xc2\xbb er en britisk countrypop-sang med melodi og tekst av Steve Wolfe og Ronnie Scott, som ble spilt inn p\xc3\xa5 plate av Juice Newton i 1977 samt av Bonnie Tyler (p\xc3\xa5 RCA) og Ronnie Spector (fra The Ronettes) i 1978. Produsenter for Tylers plate var Steve Wolfe og Ronnie Scott._NEWLINE_Tylers versjon viste seg \xc3\xa5 bli den st\xc3\xb8rste listehiten med en tredjeplass p\xc3\xa5 den amerikanske Billboard Hot 100-singlelisten og en fjerdeplass p\xc3\xa5 den britiske singlelisten._NEWLINE_Tylers innspilling ble ogs\xc3\xa5 en amerikansk Top Ten countrymusikk-hit._NEWLINE_Newtons versjon ble utgitt i 1977 p\xc3\xa5 de utenlandske utgivelsene av hennes album Come to Me. Singleplaten solgte til gull i Mexico og var den opprinnelige listeversjonen i USA med en 86.-plass p\xc3\xa5 den amerikanske Billboard Hot 100-singlelisten i 1978 f\xc3\xb8r Tylers raskt utgitte coverversjon form\xc3\xb8rket Newtons singleliste-suksess.\n_START_SECTION_\nCoverversjoner\n_START_PARAGRAPH_\nSiden 1977 har tallrike coverversjoner blitt utgitt p\xc3\xa5 plate._NEWLINE_Countrypopgruppen Dave & Sugar utgav en coverversjon i 1981. Den n\xc3\xa5dde en 32.-plass p\xc3\xa5 den amerikanske countrylisten._NEWLINE_Trick Pony utgav en coverversjon p\xc3\xa5 albumet R.I.D.E. Den ble utgitt p\xc3\xa5 single i 2005 og n\xc3\xa5dde en 22.-plass p\xc3\xa5 samme liste._NEWLINE_En versjon finnes p\xc3\xa5 Arab Straps Ten Years of Tears.\n_START_SECTION_\nNorske versjoner\n_START_PARAGRAPH_\nArne Bendiksen, Prima Vera samt Kruse og Hamnes har skrevet norske tekster. Bendiksens norske tittel er \xc2\xabDu er ensom\xc2\xbb. Prima Veras versjon b\xc3\xa6rer tittelen \xc2\xabGi meg penger\xc2\xbb. Kruses og Hamnes' versjon heter \xc2\xabFor et topplag\xc2\xbb.\n_START_SECTION_\nTysk versjon\n_START_PARAGRAPH_\nWenche Myhre spilte inn sangen og ga den ut p\xc3\xa5 singel i 1978. P\xc3\xa5 tysk heter sangen Lass mein Knie, Joe. Den tyske teksten er skrevet av W. Hofer.\n_START_SECTION_\nDansk versjon\n_START_PARAGRAPH_\nWenche Myhre spilte inn sangen og ga den ut p\xc3\xa5 singel i 1978. P\xc3\xa5 dansk heter sangen Flydt din h\xc3\xa5nd, John."